cyanic-selkie/wikianc huggingface dataset:
স্বপনকুমার চক্রবর্তী
জীবন
২০০৮ খ্রিস্টাব্দে অধ্যাপক চক্রবর্তী ভারতের জাতীয় গ্রন্থাগারের মহাপরিচালক নিযুক্ত হন। ২০১০ খ্রিস্টাব্দে প্রেসিডেন্সি কলেজ বিশ্ববিদ্যালয়ে উন্নীত হলে ২০১১ খ্রিস্টাব্দে তিনি অন্যতম মেন্টর নিযুক্ত হন। ২০১৪ খ্রিস্টাব্দে যাদবপুর বিশ্ববিদ্যালয় হতে অবসরের পর প্রেসিডেন্সি কলেজের প্রাক্তনী অধ্যাপক চক্রবর্তী প্রেসিডেন্সি বিশ্ববিদ্যালয়ের ‘রবীন্দ্রনাথ ঠাকুর নামাঙ্কিত মানবিক বিভাগের’ বিশিষ্ট অধ্যাপক হন। তিনি এক সময় স্কুল অফ কালচারাল টেক্সটস অ্যান্ড রেকর্ডসের যুগ্ম পরিচালকও ছিলেন।
অধ্যাপক চক্রবর্তী সুবক্তা হিসাবে বিশেষ পরিচিত ছিলেন। বিভিন্ন সময়ে যে যে প্রতিষ্ঠানে তিনি বক্তৃতা করেন সেগুলি হল -
জীবনাবসান
ইংরাজী ভাষা ও সাহিত্যের জনপ্রিয় অধ্যাপক স্বপন চক্রবর্তী ২০২১ খ্রিস্টাব্দের ১লা সেপ্টেম্বর কোভিডে আক্রান্ত হয়ে কলকাতার এক বেসরকারি হাসপাতালে ভর্তি হন। কিছু দিন পর তাঁর কোভিড নেগেটিভ রিপোর্ট আসে, অল্প  সুস্থও হন, কিন্তু ফুসফুস ভীষণ ক্ষতিগ্রস্ত হওয়ায় ভেন্টিলেশানে থাকেন এবং অবনতি হয়। শেষে ২৫ শে সেপ্টেম্বর হৃদরোগে আক্রান্ত হয়ে শেষ নিঃশ্বাস ত্যাগ করেন। তাঁর স্ত্রী ভাস্বতী চক্রবর্তীও কোভিড আক্রান্ত হয়েছিলেন, কিন্তু তিনি সুস্থ হয়ে যান। তাঁর পুত্র সৌর চক্রবর্তী একজন প্রখ্যাত শিক্ষাবিদ ও সাংবাদিক।
সেতার
সেতার (/सितार, ستار) বিশ্বের সবচেয়ে পরিচিত ভারত উপমহাদেশীয় বাদ্যযন্ত্র। এটি অনেকাংশে তানপুরার ন্যায় দেখতে। তুম্বা (লাউ) ও ডান্ডি সমন্বয়ে সেতারে কম-বেশি ১৭টি তার থাকতে পারে। ৩টি থাকে বাজানোর জন্য যেগুলো মা সা পা তে সুর বাঁধা থাকে। এরপর চতুর্থটি থাকে খরজের (বেইজ) সা তে সুর বাঁধা। এরপর থাকে কমপক্ষে ৩টি সঙ্গতকারী তার, যেগুলোকে চিকারীর তার বলে থাকে। এগুলো সা সা গা তে সুর বাঁধা থাকে। এছাড়াও ৯ থেকে ১৩টি তার থাকে মূর্ছনা ধরে রাখার জন্য। এগুলোকে তড়ফের তারও বলা হয়। উভয় শ্রেণীর তারই তুম্বার উপরিস্থিত বায়ার একপ্রান্ত হতে শুরু হয়ে ডান্ডির উপরিভাগে গিয়ে শেষ হয়। অনেকটা চাবির মতো দেখতে কুন্তি দিয়ে এ তারগুলোকে আটকে রাখা হয়।
যিনি সেতার বাজাতে জানেন তিনি সেতারি, সেতারী কিংবা সেতারবাদক নামে জনসমক্ষে পরিচিত হয়ে থাকেন।
ইতিহাস
সেতারের উৎপত্তি নিয়ে নানা মত আছে। একমতে প্রাচীনকালের ত্রিতন্ত্র বা কচ্ছপী বীণার আধুনিকতম রূপ হচ্ছে সেতার। আবার অন্যমতে বলা হয় যে বীণা যন্ত্রের অনুকরণে আমির খস্‌রু সেতার উদ্ভাবন করেছিলেন। তবে মোটামুটি গ্রহণযোগ্য ইতিহাস হলো যে, মোগল সাম্রাজ্যের শেষদিকে উপমহাদেশে সেতারের প্রচলন হয়। মোগল সম্রাটদের রাজ দরবারে পারসিয়ান ল্যূট (বীণা জাতীয় বাদ্য) বাজানো হতো। যাই হোক ত্রিতন্ত্রীর পরিবর্তে বর্তমান সাধারণ সেতারে সপ্ততন্ত্রী ব্যবহার করা হয়।
সঙ্গীত সুদশর্ণা গ্রন্থে বলা আছে যে, অষ্টাদশ শতাব্দীতে ফকির আমীর খসরু (ইনি ১৩০০ শতকের সম্রাট আলাউদ্দীন খিলজীর সভাসদ সঙ্গীতজ্ঞ নন) সেতারের আবিষ্কার করেন। এই ফকির আমীর খসরু তানসেনের বংশধর। এটাই সবর্জনস্বীকৃত যে, পারস্যের সেহতার হতেই সেতারের সৃষ্টি করা হয়েছে। এরপর হতেই সেতারের উন্নয়ন ও পরিবর্তন হয়ে আসছে। ফকির আমীর খসরুর পৌত্র মসিদ খানের হাতেও সেতারের বিকাশ এবং পরিবর্তন ঘটেছে। মূলত বাজানোর ঢঙের সাথে সামঞ্জস্য রেখেই সেতারের উন্নয়ন ও পরিবর্তন ঘটেছে। পরবর্তীতে তার ছেলে বাহাদুর খানও তা বজায় রাখেন। তানসেনের আরেক বংশধর রাজা খান ১৮০০-১৮৫০ সাল সময়কালে লক্ষ্মৌতে বাস করছিলেন। তিনি সেতারকে দ্রুতগতির গৎ বাজানোর উপযোগী করেছিলেন।
তরফদার সেতার
সপ্ততন্ত্রীর সঙ্গে আরও ১১টি তরফের তার সংযোজিত করা হলে তাকে বলা হয় তরফদার সেতার। তরফদার সেতারের উপরিভাগে একটি অতিরিক্ত ছোট লাউয়ের বস থাকে।
আবেদ চৌধুরী
আবেদ চৌধুরী  (জন্ম: ১লা ফেব্রুয়ারি,১৯৫৬) একজন বাংলাদেশি জিনবিজ্ঞানী, ধান গবেষক  ও লেখক। তিনি বাংলাদেশ এর নাগরিক। মৌলভীবাজার জেলায় বসবাস করেন।
জন্ম
আবেদ চৌধুরী ১৯৫৬ সালের ১লা ফেব্রুয়ারি মৌলভীবাজার জেলার কুলাউড়া উপজেলার হাজীপুর ইউনিয়নের কানিহাটি গ্রামে জন্মগ্রহণ করেন। তাঁর বাবার নাম আব্দুল মন্নান চৌধুরী ও মাতার নাম হাফিজা খাতুন।
শিক্ষা ও গবেষণা
আবেদ চৌধুরী আধুনিক জীববিজ্ঞানের প্রথম সারির গবেষকদের একজন। তিনি মৌলভীবাজার সরকারি উচ্চ বিদ্যালয় থেকে মাধ্যমিক ও নটর ডেম কলেজ থেকে উচ্চমাধ্যমিক শিক্ষা সম্পন্ন করেন। তিনি উচ্চশিক্ষা অর্জন করেছেন ঢাকা বিশ্ববিদ্যালয়ের রসায়ন বিভাগে, যুক্তরাষ্ট্রের অরিগন স্টেট ইনিস্টিটিউট অফ মলিকুলার বায়োলজি এবং ওয়াশিংটন স্টেটের ফ্রেড হাচিনসন ক্যান্সার রিসার্চ ইনিস্টিটিউটে। ১৯৮৩ সালে পিএইচ.ডি গবেষণাকালে তিনি রেকডি নামক জেনেটিক রিকম্বিনেশনের একটি নতুন জিন আবিষ্কার করেন যা নিয়ে আশির দশকে আমেরিকা ও ইউরোপে ব্যাপক গবেষণা হয়। তিনি অযৌন বীজ উৎপাদন (এফআইএস) সংক্রান্ত তিনটি নতুন জিন আবিষ্কার করেন, যার মাধ্যমে এই জিনবিশিষ্ট মিউটেন্ট নিষেক ছাড়াই আংশিক বীজ উৎপাদনে সক্ষম হয়। তাঁর এই আবিষ্কার এপোমিক্সিসের সূচনা করেছে যার মাধ্যমে পিতৃবিহীন বীজ উৎপাদন সম্ভব হয়।
আবেদা চৌধুরী
জীবনী
আবেদা চৌধুরী মৌলভীবাজার জেলার কুলাউড়া উপজেলার কানিশাইল ইউনিয়নের হাজিপুর গ্রামে ১৯৪২ সালের ১৫ এপ্রিল (মতান্তরেঃ ১৯৪০ সালের ৫ মে) জন্ম গ্রহণ করেন। আবেদা চৌধুরী সিলেট অঞ্চলের মুক্তিযুদ্ধের সংগঠক হিসাবে বিশেষভাবে পরিচিত।
সম্মাননা
২০১৪ সালে সিলেট সরকারি মহিলা কলেজের ৭৫ বছর পূর্তি উৎসবে ১১ জন কৃতি শিক্ষার্থীকে সম্মাননা জানানো হয় যাদের অন্যতম হলেন আবেদা চৌধুরী।
সেনুয়া নদী
সেনুয়া নদী বাংলাদেশের উত্তর-পশ্চিমাঞ্চলের ঠাকুরগাঁও জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ছোট সেনুয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১২।
দুরুদ
দুরুদ বা দুরুদ শরিফ হলো একটি সম্ভাষণ যা মুসলমানরা নির্দিষ্ট বাক্যাংশ পড়ে ইসলামের শেষ পয়গম্বর মুহাম্মদের শান্তির প্রার্থনা উদ্দেশ্যে পাঠ করা হয়ে থাকে। এটি একটি ফার্সি শব্দ, যা মুসলমানদের মুখে বহুল ব্যবহারের কারণে ১৭শ শতাব্দীতে বাংলা ভাষায় অঙ্গীভূত হয়ে যায়। বৃহত্তর অর্থে মুহাম্মদের প্রতি এবং তার পরিবার-পরিজন, সন্তান-সন্ততি এবং সহচরদের প্রতি আল্লাহর দয়া ও শান্তিবর্ষণের জন্য প্রার্থনা করাই দুরুদ। দুরুদকে প্রায়ই সম্মানসূচকভাবে ইসলামি পরিভাষায় “দুরুদ শরিফ”-ও বলা হয়ে থাকে।
আরবিতে একে সালাওয়াত বলা হয় (صَلَوَات, ṣalawāt, সালাত)। সালাওয়াত হলো সালাত (صَلَاة) এর একটি বহুবচন এবং "সোয়াদ-লাম-ওয়াও" (ص ل و) বর্ণসমূহের ত্রিবাক্ষিক মূল স্‌-ল্‌-ওয়্‌ থেকে আগত, যার অর্থ "প্রার্থনা" বা "অভিবাদন"। আরবি দার্শনিকরা মনে করেন যে "সালাওয়াত" শব্দের অর্থ কে ব্যবহার করছে এবং কার জন্য এটি ব্যবহৃত হচ্ছে তার উপর নির্ভর করে।
হযরত মুহাম্মাদের নাম উচ্চারণের সময় সর্বদা সাল্‌লাল্‌লাহু আলাইহি ওয়া সাল্‌লাম্‌ বলা হয়, যার অর্থ: "তার উপর আল্লাহর শান্তি বর্ষিত হোক।" এটিও একটি একটি দুরূদ। একটি দুরুদের অর্থ এরকম: “হে আল্লাহ, মুহাম্মাদের প্রতি আপনি দয়া পরবশ হোন। তার আলোচনা ও নামকে আপনি এই পৃথিবীর সকল আলোচনা ও নামের মাঝে সর্বোচ্চ স্থানে রাখুন।”
ইসলামি প্রসঙ্গে
ইসলামি বিশ্বাসমতে যখন একজন মুসলিম বা ফেরেশতা (মালা'ইকাহ) দুরুদ পাঠ করে, এর অর্থ তারা নবির কাছে এটি প্রেরণ করছে এবং আল্লাহ নিকট মুহাম্মাদের প্রতি তাঁদের সম্মান প্রদর্শন করছে, একইভাবে যখন আল্লাহ নিজেই নবির প্রতি দুরুদ পাঠ করেন, এর অর্থ হচ্ছে নবি মুহাম্মাদ আল্লাহ দ্বারা আশীর্বাদ প্রাপ্ত হন।
কুরআন
কুরআন ৩৩:৫৬-তে বর্ণিত হয়েছে, "إِنَّ ٱللَّهَ وَمَلَـٰٓٮِٕكَتَهُ ۥ يُصَلُّونَ عَلَى ٱلنَّبِىِّۚ يَـٰٓأَيُّهَا ٱلَّذِينَ ءَامَنُواْ صَلُّواْ عَلَيْهِ وَسَلِّمُواْ تَسْلِيمًا “আল্লাহ ও তার ফেরেশতাগণ নবির প্রতি দয়া প্রেরণ করেন। হে বিশ্বাসীগণ! তোমরা নবির জন্যে দয়ার তরে প্রার্থনা করো এবং তার প্রতি অভিবাদন প্রেরণ করো (অর্থাৎ সালাওয়াত/দুরুদ পাঠ করো)।”"
হাদিসে
থাম্ব|220x220পিক্সেল|"তার ও তার পরিজনবর্গের উপর শান্তি ও আল্লাহর অনুগ্রহ বর্ষিত হোক" (صَلَّىٰ ٱللَّٰهُ عَلَيْهِ وَآلِهِ وَسَلَّمَ), [[শিয়া ইসলাম|শিয়া মুসলিমদের আরও একটি বিখ্যাত বাক্যাংশ]]
প্রস্তাবিত দুরুদ
বিভিন্ন মত অনুসারে, মুহাম্মাদ (সা.) নিম্নলিখিত দুরুদ পাঠ করতে বলেছেন, এখানে নবি ইব্রাহিমের প্রশংসা করা হয় বলে একে দুরুদে ইব্রাহিম-ও বলে:
ʾআল্‌লাহুম্‌মা সাল্‌লি ʿআলা মুহাম্‌মাদিন্‌ ওয়া ʿআলা ʾআলি মুহাম্‌মাদিন্‌ কামা সাল্‌লাইতা ʿআলা ʾইব্‌রাহিমা ওয়া ʿআলা ʾআলি ʾইব্‌রাহিমা ʾইন্‌নাকা হামিদুন্ মাজিদুন্‌ ʾআল্‌লাহুম্‌মা বারিক্‌ ʿআলা মুহাম্‌মাদিন্‌ ওয়া ʿআলা ʾআলি মুহাম্‌মাদিন্‌ কামা বারাক্‌তা ʿআলা ʾইব্‌রাহিমা ওয়া ʿআলা ʾআলি ʾইব্‌রাহিমা ʾইন্‌নাকা হামিদুন্ মাজিদুন্‌ মুহাম্মাদ (সা.) আরও বলেন: "আমার উপর অসম্পূর্ণ দুরুদ পাঠ করবে না"। তার সাহাবারা তাকে জিজ্ঞাসা করলেন: "অসম্পূর্ণ দুরুদ কী?" জবাবে তিনি তাঁদের বললেন: "তোমরা যখন বলবে: 'হে আল্লাহ! মুহাম্মাদের প্রতি আশীর্বাদ প্রেরণ করুন' এবং তারপরেই থেমে যাও। তার চেয়ে বরং বলো: اللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ 'হে আল্লাহ! মুহাম্মাদ ও মুহাম্মাদের বংশধরদের প্রতি আপনার আশীর্বাদ প্রেরণ করুন'"
চালুনি
চালুনি হল বাংলাদেশ ও পশ্চিমবঙ্গে প্রচলিত বাঁশ বা বেতের তৈরি ডালা জাতীয় একপ্রকার সরঞ্জাম । অঞ্চলভেদে এটি চালুন, চালনি, চালনা বা চাইল্নি নামেও পরিচিত।
ব্যুৎপত্তি ও ইতিহাস
চালুনি একটি তদ্ভব শব্দ। জ্ঞানেন্দ্রমোহন দাস তাঁর ‘বাঙ্গালা ভাষার অভিধানে’ উল্লেখ করছেন যে চালুনি হলো বহুছিদ্রবিশিষ্ট বাঁশা বা তার নির্মিত একপ্রকার ছাঁকনিপাত্র যা দ্বারা শস‍্যাদি বা তার চূর্ণ চালা বা ঝাড়া হয়। চালুনি নিয়ে বাংলায় এক বা একাধিক প্রবাদ প্রবচন রয়েছে। ‘চালুনি বলে তোর পেছনে কেন ছেঁদা’ হল এমনই একটি একটি বাংলা প্রবাদ।
নরসিংহ বসুর ‘ধর্মমঙ্গল’ কাব‍্যে চালুনির উল্লেখ রয়েছে, যাতে বলা হয়েছে যে অতীতে ডোম সম্প্রদায়ের লোকেরা চালুনি বোনার কাজ করতেন।
বুনন পদ্ধতি
চালুনির বুনন পদ্ধতি অনকেটাই চাঙারির বুনন পদ্ধতি মতোই। প্রথমে ++ যোগচিহ্নের মতো একটার পর একটা বাঁশের চাঁচাড়ি বা বেত উপর-নিচে রেখে বুনতে হয়। আবার ×× গুণচিহ্নের মতো বোনা হয়। তবে প্রত‍্যেকটি বেতের মাঝে মাঝে কিছুটা ছেড়ে ছেড়ে বা ফাঁক রেখে বুনতে হয়। বোনার একপর্যায়ে যখন কিছুটা গোলকাকার হয়ে যায় তখন তা দেখতে অনেকটা জালিদার নকশার মতো দেখায়। বেতের মাঝে মাঝে কিছুটা ছেড়ে ছেড়ে বা ফাঁক রেখে বোনার ফলে চালুনির গঠন বেশ নরম হয়। তবে এর বেড় খুব শক্ত করে বানানো হয়। সবশেষে শক্ত দড়ি বা তার দিয়ে টান করে বাধা হয়।
ব্যবহার
গঠনে নরম হওয়ায় সাধারণত ভারি কাজে চালুনি ব‍্যবহৃত হয়না, বরং হালকা কাজে বিশেষত কোনো কিছু (যেমন-মুড়ি, চিড়ে, খই, চালে গুঁড়ো ইত‍্যাদি) বাছতে বা ঝাড়তে ব‍্যবহৃত হয়। অনেক সময় চালুনির উলটো দিকটিও কাজে লাগে। যেমন উৎসব বা পার্বণে লুচি বেলে চালুনির উপরে রাখা হয়।
চার্ল উইলোবি
চার্ল মাইলস উইলোবি (Charl Willoughby; জন্ম: ৩ ডিসেম্বর, ১৯৭৪) কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে বোল্যান্ড, কেপ কোবরাস ও ওয়েস্টার্ন প্রভিন্স এবং ইংরেজ কাউন্টি ক্রিকেটে এসেক্স, লিচেস্টারশায়ার ও সমারসেট দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন চার্ল উইলোবি।
প্রথম-শ্রেণীর ক্রিকেট
উইন্ডনর প্রাইমারি স্কুলে অধ্যয়ন শেষে ওয়েনবার্গ বয়েজ হাই স্কুলে পড়াশুনো করেন। এরপর স্টেলেনবোস বিশ্ববিদ্যালয়ে অধ্যয়ন করেছিলেন তিনি।
ঘরোয়া পর্যায়ের ক্রিকেটে বোল্যান্ড ও ওয়েস্টার্ন প্রভিন্সের পক্ষে খেলার পর দুই মৌসুম কেপ কোবরাস দলের পক্ষে খেলেন। এছাড়াও, ইংরেজ কাউন্টি ক্রিকেটে ২০০৫ সালে এক মৌসুম লিচেস্টারশায়ারের পক্ষে খেলেন। পরবর্তীতে, ২০০৬ থেকে ২০১১ সাল পর্যন্ত সমারসেট ও ২০১২ সালে এসেক্সের প্রতিনিধিত্ব করেন।
১৯৯৪-৯৫ মৌসুম থেকে ২০১২ সাল পর্যন্ত চার্ল উইলোবি’র প্রথম-শ্রেণীর খেলোয়াড়ী জীবন চলমান ছিল। এক পর্যায়ে তাকে দক্ষিণ আফ্রিকার বোলিং আক্রমণে মূল্যবান সম্পদ হিসেবে বিবেচনা করা হতো। তবে, মাঝে-মধ্যেই তাকে বলের বৈচিত্র্যতা আনয়ণে বেশ হিমশিম খেতে হতো। দীর্ঘকায় চার্ল উইলোবির নিখুঁতমানের পেস ও সুইং সহযোগে বামহাতি বোলিং যে-কোন দলের অধিনায়কের জন্যে বেশ কার্যকর শক্তিতে পরিণত হতে পারতো।
বোল্যান্ড অধ্যায়
অক্টোবর, ১৯৯৪ সালে বোল্যান্ডের সদস্যরূপে অরেঞ্জ ফ্রি স্টেটের বিপক্ষে একদিনের ক্রিকেটে প্রথম খেলেন। বোলিং উদ্বোধনে নেমে খেলায় ১/৪৪ বোলিং পরিসংখ্যান দাঁড় করান। মিকি আর্থারের উইকেট পেয়েছিলেন তিনি। এর দুই সপ্তাহ পর ট্রান্সভালের বিপক্ষে তার প্রথম-শ্রেণীর ক্রিকেটে অভিষক হয়। প্রথম ইনিংসে তিন উইকেট পান। ড্র হওয়া ঐ খেলার দ্বিতীয় ইনিংসে তিনি আরও দুই উইকেট পেয়েছিলেন। প্রথম মৌসুম শেষে ৩৫.৭৩ গড়ে ১৫টি প্রথম-শ্রেণীর উইকেট লাভ করেছিলেন তিনি।
১৯৯৮-৯৯ মৌসুমে চমৎকার ক্রীড়াশৈলী প্রদর্শনের স্বীকৃতিস্বরূপ দক্ষিণ আফ্রিকা এ দলের সদস্যরূপে তিনি সফররত ওয়েস্ট ইন্ডিজ একাদশের বিপক্ষে খেলার জন্যে মনোনীত হন। আন্তর্জাতিক অঙ্গনের প্রথম খেলায় তেমন সুবিধে করতে পারেননি তিনি। তবে, বোল্যান্ডের সদস্যরূপে পরবর্তী খেলায় আবারও ওয়েস্ট ইন্ডিজ একাদশের মুখোমুখি হয়েছিলেন। প্রথমবারের মতো পাঁচ-উইকেট লাভের কৃতিত্ব প্রদর্শন করেন। তন্মধ্যে, ব্রায়ান লারা তার শিকারে পরিণত হয়েছিলেন। ঐ ইনিংসে তার বোলিং পরিসংখ্যান ছিল ৫/৬০। ঐ মৌসুম শেষে ৩৬টি প্রথম-শ্রেণীর উইকেট পান। সংখ্যার দিক দিয়ে এটি পূর্ববর্তী গ্রীষ্মের তুলনায় দ্বিগুণ ছিল।
১৯৯৯-২০০০ মৌসুমে ইংল্যান্ডের ক্লাব ক্রিকেটে অংশ নেয়ার পর দক্ষিণ আফ্রিকা এ দলের সদস্যরূপে ওয়েস্ট ইন্ডিজ গমনের জন্যে মনোনীত হন। সেখানে তিনি বার্বাডোসের বিপক্ষে দুইটি ও ওয়েস্ট ইন্ডিজ এ দলের বিপক্ষে চারটি খেলায় অংশ নেন। ২০০০-০১ মৌসুমে ওয়েস্টার্ন প্রভিন্সে যোগ দেন। সেখানে তিনি ২০০৪-০৫ মৌসুম শেষ হবার পর কেপ কোবরাসে যোগ দেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন চার্ল উইলোবি। ২৪ এপ্রিল, ২০০৩ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জুলাই, ২০০৩ তারিখে বার্মিংহামে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
প্রাদেশিক ক্রিকেটে ছয় বছর অতিক্রান্ত হবার পর ১৯৯৯-২০০০ মৌসুমে দক্ষিণ আফ্রিকা দলের সদস্যরূপে শারজাহ গমন করেন। ঐ মৌসুমের শেষদিকে আন্তর্জাতিক ক্রিকেটে অভিষক পর্ব সম্পন্ন হয় তার। কোকাকোলা শারজাহ কাপে পাকিস্তানের বিপক্ষে তার প্রথম খেলায় বোলিং উদ্বোধনে নামেন তিনি। দুই উইকেট পেলেও তার দল ৬৫ রানে পরাজিত হয়। সম্ভাব্য পাঁচটি খেলার মধ্যে মাত্র একটিতে তার অংশগ্রহণ ছিল। মৃতপ্রায় সিরিজে পাকিস্তানের বিপক্ষে ২/৩৯ পান।
তবে, ২০০০-০১ মৌসুমে দক্ষিণ আফ্রিকা এ দলের সদস্যরূপে ওয়েস্ট ইন্ডিজ সফরের পূর্ব-পর্যন্ত আর কোন খেলায় অংশগ্রহণের সুযোগ পাননি তিনি। তিনি এ সুযোগ নিয়ে তিনটি প্রথম-শ্রেণীর খেলায় ২৪.৩০ গড়ে দশ উইকেট পান। অভিষেকের পর খুব দ্রুত টেস্ট অঙ্গন থেকে সিঁটকে পড়েন।
টেস্ট অভিষেক
বাংলাদেশে অনুষ্ঠিত ২০০৩ সালের টিভিএস কাপের একদিনের আন্তর্জাতিক দলে তাকে রাখা হয়। ঐ প্রতিযোগিতার দুই খেলায় অংশ নিলেও কোন উইকেটের সন্ধান পাননি। এরপর থেকে তাকে আর দক্ষিণ আফ্রিকার ওডিআই দলে খেলতে দেখা যায়নি। ঐ একই সফরে তার টেস্ট অভিষক পর্ব সম্পন্ন হয়। এপ্রিল, ২০০৩ সালে সিরিজে প্রথম টেস্টে মোহাম্মদ আশরাফুলের একমাত্র উইকেট লাভ করেছিলেন তিনি।
ইংল্যান্ড গমনার্থেও তাকে টেস্ট দলে রাখা হয়। তিনটি প্রস্তুতিমূলক খেলায় অংশ নেন। এজবাস্টনে ড্র হওয়া সিরিজের প্রথম টেস্টে অংশ নেন। প্রথম ইনিংসে ২০ ওভার বোলিং করে কোন উইকেট না পাওয়ায় দ্বিতীয় ইনিংসে অধিনায়ক গ্রেইম স্মিথ তাকে বোলিংয়ের জন্যে আমন্ত্রণ জানাননি।
কাউন্টি ক্রিকেটে অংশগ্রহণ
এছাড়াও, ২০০৭ সালে ধারাবাহিক ক্রীড়াশৈলী প্রদর্শন করেছেন। এ মৌসুমেই সমারসেট দল কাউন্টি চ্যাম্পিয়নশীপের প্রথম বিভাগে উত্তরণ ঘটায়। পাশাপাশি, ন্যাটওয়েস্ট প্রো৪০ প্রতিযোগিতার শিরোপাধারী হয়। নভেম্বর, ২০১১ সালে ঘোষণা করা হয় যে, তিনি দুই বছরের চুক্তিতে এসেক্সে যোগদান করছেন।
সমুন্দর
সমুন্দর (समुन्दर) হচ্ছে ১৯৮৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন রাহুল রাওয়েল এবং প্রযোজক ছিলেন মুশির-রিয়াজ আর সঙ্গীত পরিচালনার দায়িত্বে ছিলেন রাহুল দেব বর্মণ। চলচ্চিত্রটিতে অভিনয় করেছিলেন সানি দেওল, পুনম ধিল্লোন, অনুপম খের এবং অমরিশ পুরি।
পিটো হ্রদ
পিটো হ্রদ (ইংরেজি:Peyto;উচ্চারণ: ) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারি র মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে উচ্চতায় অবস্থিত। হ্রদটি ব্যানফ অঞ্চলের  প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়।
জনসংস্কৃতি ও পর্যটন
পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে।
লতা মণ্ডল
লতা মণ্ডল (জন্ম: ১৬ জানুয়ারি, ১৯৯৩; ঢাকা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।
প্রাথমিক জীবন
লতা বাংলাদেশের ঢাকায় ১৯৯৩ সালের ১৬ জানুয়ারি জন্মগ্রহণ করেন।
একদিনের আন্তর্জাতিক
লতার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
লতার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।
এশিয়ান গেমস
বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। লতা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন।
ঊনসত্তরের গণঅভ্যুত্থান
পাকিস্তান রাষ্ট্রের বিরুদ্ধে পূর্ব পাকিস্তানের জনগণের স্বতঃস্ফূর্ত অংশগ্রহণে ১৯৬৯সালে সবচেয়ে গুরুত্বপূর্ণ আন্দোলন সংঘটিত হয়৷ ইতিহাসে এটি গণঅভ্যুত্থান নামে পরিচিত ৷এটি বিপ্লবাত্মক রূপ পরিগ্রহ করে ৷ সকল গণতান্ত্রিক দল ,পেশাজীবী সংগঠন ও মানুষ যার যার অবস্থান থেকে এই আন্দোলনে যুক্ত হয়৷
অন্নপূর্ণা (দ্ব্যর্থতা নিরসন)
অন্নপূর্ণা একটি হিন্দু দেবীর নাম। এছাড়া এর দ্বারা আরোও বোঝানো যেতে পারেঃ
ধর্মনিরপেক্ষতাবাদ
থাম্ব|ধর্ম এবং রাষ্ট্র ধর্মনিরপেক্ষতাবাদ (Secularism) শব্দটির বিস্তৃত অর্থ রয়েছে।তবে ধর্মনিরপেক্ষবাদ বলতে সাধারণত রাষ্ট্র আর ধর্মকে পৃথকরূপে প্রকাশ করাকে বোঝায়। এক্ষেত্রে রাষ্ট্রকে ধর্ম বা ধর্মীয় রীতিনীতির বাইরে থেকে পরিচালনা করাকে বোঝানো হয়। এক্ষেত্রে রাষ্ট্রের আইন কোন নির্দিষ্ট ধর্মের উপর নির্ভরশীল থাকেনা। এছাড়া ধর্মনিরপেক্ষ রাষ্ট্রে ধর্মীয় স্বাধীনতাকে গুরুত্ব দেওয়া হয়। রাষ্ট্র কোনো ধর্মকেই পক্ষপাত করে না। এই মতবাদ অনুযায়ী, সরকার কোনরূপ ধর্মীয় হস্তক্ষেপ করবে না, কোন ধর্মীয় বিশ্বাসে বিশ্বাসী হবে না এবং কোন ধর্মকে কোন প্রকার অতিরিক্ত সুবিধা প্রদান করবে না।কাউকে ধর্ম পালনে বাধ্য করা হবে না। সকল ধর্মের মানুষ সমান অধিকার ভোগ করবে।
ধর্মনিরপেক্ষ রাষ্ট্রে রাজনৈতিক সিদ্ধান্তগুলো, তথ্য এবং প্রমাণের উপর নির্ভর করবে, কোনো ধর্মীয় বিশ্বাসের উপর নয়। অর্থাৎ বলা যায়, “ধর্ম যার যার রাষ্ট্র সবার”।
রাজনৈতিক ব্যবহারের দিক থেকে বলা হয়, ধর্মনিরপেক্ষতাবাদ হলো ধর্ম এবং রাষ্ট্রকে পৃথক করার আন্দোলন, যাতে ধর্মভিত্তিক আইনের বদলে সাধারণ আইনজারি এবং সকল প্রকার ধর্মীয় ভেদাভেদ মুক্ত সমাজ গড়ার আহ্বান জানানো হয়।
সংক্ষিপ্ত বিবরণ
“ধর্মনিরপেক্ষতা বা সেকুলারিজম” শব্দটি ১৮৫১ সালে ব্রিটিশ লেখক জর্জ জ্যাকব ইলিয়ক (১৮১৭-১৯০৪) প্রথম ব্যবহার করেন। জর্জ জ্যাকব ধর্মের কোনো রকম সমালোচনা ছাড়া, সমাজে শৃঙ্খলা আনয়নের জন্য তার এই ধর্মনিরপেক্ষতার ধারণা প্রকাশ করেন। তিনি এই মতবাদকে আরো বিস্তৃত করেন এবং বলেন যে “ধর্মনিরপেক্ষতা খ্রীষ্টধর্মের বিরুদ্ধের কেনো মতবাদ নয়। এটি একটি স্বাধীন সত্ত্বা। ধর্মের অস্তিত্ব নিয়ে এটি কোনো প্রশ্ন তোলে না, কিন্তু অন্যদের ধর্মনিরপেক্ষ হতে উৎসাহিত করে।”
বেরি কসমিন যিনি ধর্মনিরপেক্ষতা নিয়ে আরো গবেষণা করেন তিনি এটিকে দুইটি অংশে বিভক্ত করেন। ১। কঠোর ধর্মনিরপেক্ষতা ২। নমনীয় ধর্মনিরপেক্ষতা।
ধর্মনিরপেক্ষ নীতিশাস্ত্র
জর্জ জ্যাকব ১৮৯৬ সালে তার ধর্মনিরপেক্ষতা সম্পর্কিত এক প্রকাশনার ধর্মনিরপেক্ষতাকে নিম্ন লিখিত ভাবে সংজ্ঞায়িত করেছেন: ধর্মনিরপেক্ষতার জীবন, বিশুদ্ধরূপে মানুষের বিবেচনার উপর প্রতিষ্ঠিত, যারা ধর্মের অনির্দিষ্ট বা অপর্যাপ্ত, অবিশ্বস্থ বা অবিশ্বাস্য ধর্মতত্ত্বকে বিশ্লেষণ করেতে ইচ্ছুক তাদের জন্যই এই মতবাদের উৎপত্তি। এর তিনটি মূল ভিত্তি বিদ্যমান, যথাঃ- (১) উন্নয়ন: জীবনকে নৈতিক গুণাবলীর ভিত্তিতে গড়ে তোলা। (২) বিজ্ঞান মানুষের উপলব্ধ। (৩) যে কাজ ভালো তাকে ভালো ভাবে মূল্যায়ন করতে হবে এবং পাথির্ব জীবনের সার্বিক কল্যাণকেই বেশি প্রাধান্য দিতে হবে।
প্রতিষ্ঠানসমূহ
তুরস্কে, সবচেয়ে বিখ্যাত ক্রিয়াশীল ধর্মনিরপেক্ষ প্রতিষ্ঠান হচ্ছে “আতাতুর্ক চিন্তা এসোসিয়েশন” (ADD), যেটি প্রজাতান্ত্রিক প্রতিবাদের জন্য অবদান রাখে এবং তুরস্কের চারটি বৃহৎ শহরে ২০০৭ সালে সমাবেশ করে। সেই সমাবেশে প্রায় বিশ লক্ষ্ মানুষ, যাদের অধিকাংশ নারী, মোস্তফা কামাল আতাতুর্কের ধর্মনিরপেক্ষতা নীতিসমূহকে রক্ষা করার আবেদন জানায়।
১৮৫১ সালে প্রতিষ্ঠিত ­‘লেইসেস্টার ধর্মনিরপেক্ষ সমাজ’ সবচেয়ে পুরনো ধর্মনিরপেক্ষ সমাজ।
খন্দকার আবু বকর
খন্দকার আবু বকর বলতে বোঝাতে পারে:
প্রথম জাতীয় সংসদ নির্বাচন, ১৯৭৩
প্রথম জাতীয় সংসদ নির্বাচন ১৯৭৩, বাংলাদেশে ৭ই মার্চ ১৯৭৩ সালে অনুষ্ঠিত হয়। নির্বাচনে আওয়ামী লীগ ৩০০টি আসনের মধ্যে ২৯৩টি আসনে জয় লাভ করে সংখ্যাগরিষ্ঠতা অর্জন করে এবং সরকার গঠন করে। এই নির্বাচনে এগারোটি আসনে প্রার্থীরা বিনা প্রতিদ্বন্দ্বিতায় নির্বাচিত হন। এ নির্বাচনে মোট ভোটারের ৫৪.৯% ভোট দান করে।
জিওফ গ্রীনিজ
জিওফ্রে অ্যালেন জিওফ গ্রীনিজ (Geoff Greenidge; জন্ম: ২৬ মে, ১৯৪৮) সেন্ট মাইকেলের ফন্তাবেলে এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে সাসেক্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ স্পিন বোলিংয়ে পারদর্শী ছিলেন জিওফ গ্রীনিজ।
সেবাস্তিয়ান কোয়াতেস
সেবাস্তিয়ান কোয়াতেস নিয়ন (Sebastián Coates, ; জন্ম: ৭ অক্টোবর ১৯৯০; সেবাস্তিয়ান কোয়াতেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব স্পোর্টিং সিপি এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
জিওফ গ্রীনিজ
প্রথম-শ্রেণীর ক্রিকেট
১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জিওফ গ্রীনিজের প্রথম-শ্রেণীর খেলোয়াড়ী জীবন চলমান ছিল। ১৯৬৮ থেকে ১৯৭৫ সাল পর্যন্ত সাসেক্সের পক্ষে খেললেও মিশ্র সফলতা পান।
সেবাস্তিয়ান কোয়াতেস
২০০৭ সালে, কোয়াতেস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৪৬ ম্যাচে ১টি গোল করেছেন।
জিওফ গ্রীনিজ
প্রথম-শ্রেণীর ক্রিকেট
১৯৬৬-৬৭ মৌসুমে প্রথম-শ্রেণীর ক্রিকেটে অভিষেক ঘটে তার। ঐ খেলার প্রথম ইনিংসে ২০৫ রান ও সাত উইকেট লাভ করেছিলেন তিনি।
সেবাস্তিয়ান কোয়াতেস
প্রারম্ভিক জীবন
সেবাস্তিয়ান কোয়াতেস নিয়ন ১৯৯০ সালের ৭ই অক্টোবর তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জিওফ গ্রীনিজ
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জিওফ গ্রীনিজ। ৬ এপ্রিল, ১৯৭২ তারিখে জর্জটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৬ এপ্রিল, ১৯৭৩ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
সেবাস্তিয়ান কোয়াতেস
আন্তর্জাতিক ফুটবল
কোয়াতেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
জিওফ গ্রীনিজ
আন্তর্জাতিক ক্রিকেট
১৯৭১-৭২ মৌসুমে নিউজিল্যান্ড দল ক্যারিবীয় দ্বীপপুঞ্জে পদার্পণ করে। জর্জটাউন টেস্টের মাধ্যমে জিওফ গ্রীনিজের অভিষেক পর্ব সম্পন্ন হয়। ৫০ ও অপরাজিত ৩৫ রান তুলেন। এরপর, পোর্ট অব স্পেনে সিরিজের চূড়ান্ত টেস্টে ৩৮ ও ২১ রান তুলেন তিনি। তবে, পরবর্তী শীতকালে সফররত অস্ট্রেলিয়া দলের বিপক্ষে তাকে বেশ প্রতিকূলতার মুখোমুখি হতে হয়েছিল। এরফলে, তাকে দলের বাইরে চলে যেতে হয়।
অবসর
আন্তর্জাতিক ক্রিকেট থেকে প্রত্যাখ্যাত হবার পর, বার্বাডোসের পক্ষে খেলা চালিয়ে যেতে থাকেন ও সফলতার স্বাক্ষর রাখেন। ১৯৭৬ সালে শেল শীল্ডে বার্বাডোসের পক্ষে খেলাকালীন বার্বাডোস সরকারের কাছ থেকে বাঁধাপ্রাপ্ত হন ও আলোচনার কেন্দ্রবিন্দুতে উপনীত হন। পূর্বেকার শীত মৌসুমে একটি আন্তর্জাতিক দলের সদস্যরূপে তিনি রোডেশিয়া গমন করেছিলেন। শ্বেতাঙ্গদের সংখ্যালঘু আইনের অধীনে থাকাকালীন রোডেশিয়া গমনের ফলে তার আন্তর্জাতিক খেলোয়াড়ী জীবনে অকাল সমাপ্তি ঘটে। বার্বাডোস দল থেকে তাকে বের করে দেয়া হয় ও দেশে ফেরৎ পাঠিয়ে দেয়া হয়।
ওয়েস্ট ইন্ডিজের পক্ষে খেলা সর্বশেষ শ্বেতাঙ্গ খেলোয়াড় ছিলেন তিনি। এক সময় ২০০৮ সাল পর্যন্ত ব্রেন্ডন ন্যাশকে এ মর্যাদায় স্থান দেয়া হতো। কিন্তু, পরবর্তীতে জানা যায় যে, ব্রেন্ডন ন্যাশ মিশ্রবর্ণের অধিকারী ছিলেন।
খালী
খাল থেকে খালী। ভারতে আর বাংলাদেশে খালী প্রত্যয়যুক্ত স্থান-নামের বহুল ব্যবহার দেখা যায়। বাংলাদেশে খালী নামযুক্ত দু’টি জেলা এবং নয়টি উপজেলা আছে।
গোয়ালদি মসজিদ
গোয়ালদীর গায়েবী মসজিদ বাংলাদেশের সোনারগাঁও এ অবস্থিত একটি প্রাচীন মসজিদ। সুলতান আলাউদ্দীন হোসেন শাহের আমলে মোল্লা হিজাবর খান ১৫১৯ খ্রিষ্টাব্দে এটি নির্মাণ করেন।
অবস্থান
গোয়ালদীর গায়েবী মসজিদটি বাংলাদেশের রাজধানী ঢাকা শহরের নিকটবর্তী নারায়ণগঞ্জ জেলার সোনারগাঁও-এ অবস্থিত।
বিবরণ
মসজিদটি এক গম্বুজ বিশিষ্ট। পশ্চিম দেয়ালে তিনটি মেহরাব রয়েছে। ১৯৭৫ সালে বাংলাদেশ সরকারের প্রত্নতত্ত্ব অধিদপ্তর এর রক্ষণাবেক্ষণের দায়িত্ব গ্রহণ করে।
চিত্তরঞ্জন রেলইঞ্জিন কারখানা
thumb|right|250px|চিত্তরঞ্জনে উৎপাদিত ডব্লিউএপি৫ লোকোমোটিভ
চিত্তরঞ্জন রেলইঞ্জিন কারখানা বা চিত্তরঞ্জন লোকোমোটিভ ওয়ার্কস ভারতের একটি ইলেকট্রিক লোকোমোটিভ নির্মাণ কারখানা। এটি বিশ্বের বৃহত্তম লোকোমোটিভ উৎপাদক কারখানাগুলির অন্যতম।
১৯৪৭ সালে স্থাপিত এই কারখানাটি ভারতীয় স্বাধীনতা সংগ্রামী চিত্তরঞ্জন দাশের নামাঙ্কিত। পশ্চিমবঙ্গ রাজ্যের সীমান্তবর্তী অঞ্চলে অবস্থিত এই কারখানাটি ঝাড়খণ্ড রাজ্যের মিহিজাম রেলস্টেশনের নিকটবর্তী। ফ্যাক্টরিটিকে কেন্দ্র করে গড়ে ওঠা ১৮.৩৪ বর্গকিলোমিটারের চিত্তরঞ্জন টাউনশিপে ১৯১ কিলোমিটার রাস্তা, ৪৩টি স্কুল, ৯,১৩১টি কর্মচারী আবাসন, আটটি ক্লিনিক (একটি ২০০ শয্যাবিশিষ্ট হাসপাতাল সহ) ও সাতটি বাজার রয়েছে। টাউনশিপটি নির্মাণ করতে খরচ হয় চোদ্দো কোটি টাকা। বর্তমানে শহরের জনসংখ্যা ৪৫,৯২৫ ১৯৫০ সালের ২৬ জানুয়ারি, যেদিন ভারতে প্রজাতন্ত্র প্রতিষ্ঠিত হয়, সেই দিনই নর্থ ব্রিটিশ লোকোমোটিভ কোম্পানির সহযোগিতায় বাষ্পীয় ইঞ্জিন উৎপাদন শুরু করে এই কারখানা। সেই বছরই ১ নভেম্বর ভারতের রাষ্ট্রপতি রাজেন্দ্র প্রসাদ আনুষ্ঠানিকভাবে কোম্পানির প্রথম স্টিম ইঞ্জিনটি স্বাধীনতা সংগ্রামী দেশবন্ধু চিত্তরঞ্জন দাশের নামে উৎসর্গ করেন। স্থানীয় মিহিজাম স্টেশনটির নাম বদলে রাখা হয় চিত্তরঞ্জন। ১৯৬৮ সালের পর থেকে এই কোম্পানি ডিজেল-হাইড্রলিক লোকোমোটিভ উৎপাদন শুরু করে। পরে ১৯৭৩ ও ১৯৯৪ সালে যথাক্রমে স্টিম ও ডিজেল লোকোমোটিভ উৎপাদন বন্ধ করে দেওয়া হয়। সেই থেকে এই কোম্পানিতে কেবলমাত্র ইলেকট্রিক রেল ইঞ্জিনই তৈরি করা হয়। বর্তমানে এটি ভারতের একমাত্র সরকারি ইলেকট্রো লোকো উৎপাদন কারখানা। কারখানাকেন্দ্রিক টাউনশিপ চিত্তরঞ্জন উচ্চ প্রাচীর ও তিনটি প্রধান ফটক দ্বারা বেষ্টিত। শহরের সুরক্ষায় মোতায়েন থাকে রেলওয়ে প্রোটেকশন ফোর্স (আরপিএফ), স্পেশাল রেলওয়ে প্রোটেকশন ফোর্স ও পশ্চিমবঙ্গ পুলিশ।
হারাবতী নদী
হারাবতী নদী বা হারামতী নদী বাংলাদেশের জয়পুরহাট ও দিনাজপুর জেলার একটি নদী। নদীর প্রবাহিত পথের দৈর্ঘ্য ৪২ কিলোমিটার, গড় প্রস্থ ২৩ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হারাবতী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১৪।
অড হাসেল
অড হাসেল (১৭ মে ১৮৯৭ – ১১ মে ১৯৮১) ছিলেন নরওয়ের ভৌত রসায়নবিদ এবং নোবেল বিজয়ী।
জীবনী
সেখানে তার কাজ ছিল শোষণ সূচক সনাক্তকরণে নেতৃত্ব দেয়া। বার্লিনে চলে আসার পরে, তিনি কাইজার ভিলহেল্ম ইনস্টিটিউটে কাজ করেছেন, যেখানে তিনি এক্স-রে ক্রিস্টেলোগ্রাফি নিয়ে গবেষণা শুরু করেছিলেন। তিনি ফ্রিৎস হেবারের সহায়তায় একটি রকফেলার ফেলোশিপ নিয়ে তার গবেষণাকে প্রসারিত করেছিলেন। ১৯২৪ সালে, ওসলো বিশ্ববিদ্যালয়ে যাওয়ার আগে তিনি বার্লিনের হুমবোল্ট বিশ্ববিদ্যালয় থেকে পিএইচডি অর্জন করেন, অসলো বিশ্ববিদ্যালয়ে তিনি ১৯২৫ থেকে ১৯৬৪ সাল পর্যন্ত কাজ করেছেন। তিনি ১৯৩৪ সালে অধ্যাপক হয়েছিলেন।
১৯৪৩ সালের অক্টোবরে তার কাজ বাধাগ্রস্ত হয় যখন তাকে এবং বিশ্ববিদ্যালয়ের অন্যান্য কর্মীদের নাসজোনাল সামলিং পার্টির লোকেরা গ্রেপ্তার করে এবং দখলদার কর্তৃপক্ষের হাতে সোপর্দ করে। তিনি ১৯৪৪ সালের নভেম্বর মাসে মুক্তি না হওয়া অবধি বেশ কয়েকটি আটক শিবিরে সময় কাটিয়েছিলেন।
কাজ
সংযোগ=[[চিত্র:Professor Goldsmit – no-nb digifoto 20160408 00318 NB NS NM 09021.jpg|থাম্ব|হেনরিক জ্যাকব গোল্ডশ্মিট হাসেলের থিসিস উপদেষ্টা এবং ভিক্টর গোল্ডস্মিথের পিতা ছিলেন।
<small data-ve-attributes="{"about":"#mwt28"}">ছবি কৃতিত্ব: নার্ভ স্কারপমোইন, ১৯১৬ ]] হাসেল মূলত অজৈব রসায়নের দিকে মনোনিবেশ করেছিলেন, তবে ১৯৩০ সালে তার কাজ আণবিক কাঠামো, বিশেষত সাইক্লোহেক্সেনের কাঠামো এবং এর ডেরাইভেটিভের কাঠামোর সাথে যুক্ত সমস্যার দিকে মনোনিবেশ করেন। তিনি নরওয়েজীয় বৈজ্ঞানিক সম্প্রদায়কে বৈদ্যুতিক দ্বিপদী মুহূর্ত এবং বৈদ্যুতিনের বিচ্ছুরণের ধারণার সাথে পরিচয় করিয়ে দেন। যে কাজের জন্য তিনি সর্বাধিক পরিচিত সেটা হল আণবিক জ্যামিতির ত্রি-মাত্রিকতা প্রতিষ্ঠা। তিনি তার গবেষণা রিং-আকৃতির কার্বন অণুতে কেন্দ্রীভূত করেছিলেন। কার্বন এবং হাইড্রোজেন পরমাণুর মধ্যে বন্ধনের সংখ্যা ব্যবহার করে, হাসেল দেখিয়েছিলেন বিদ্যমান অণুগুলির অস্তিত্বের স্তর একটি হওয়া অসম্ভব। এই আবিষ্কারের ফলে ১৯৬৯ সালে তাকে রসায়নের নোবেল পুরস্কার দেওয়া হয়।
সম্মান
হাসেল ১৯৬৯ সালে রসায়নের নোবেল পুরস্কার পেয়েছিলেন।
তিনি ১৯৬৪ সালে নরওয়েজিয়ান কেমিক্যাল সোসাইটি থেকে গুলডবার্গ-ওয়েজ (গুলডবার্গ-ওয়েজ মেডেল) পদক এবং রয়্যাল নরওয়েজিয়ান সোসাইটি অব সায়েন্স অ্যান্ড লেটার্স থেকে গুনারাস মেডেল পদক পেয়েছিলেন।
হাসেল কোপেনহেগেন বিশ্ববিদ্যালয় (১৯৫০) এবং স্টকহোম বিশ্ববিদ্যালয় (১৯৬০) থেকে সম্মানসূচক ডিগ্রি অর্জন করেছেন। তার সম্মানে নামযুক্ত একটি বার্ষিক বক্তৃতা অসলো বিশ্ববিদ্যালয়ে দেওয়া হয়।
১৯৬০ সালে তাকে অর্ডার অফ সেন্ট ওলাভের নাইট করা হয়।
পোতলক পর্বত
পোতলক পর্বত (সরলীকৃত চীনা: 补陀洛伽山 বা 普陀洛伽山; ঐতিহ্যবাহী চীনা: 補陀洛伽山 বা 普陀洛迦山; ফিনিন: Bǔtuóluòjiā Shān বা Pǔtuóluòjiā Shān পুতোলোচিআ-শান্, জাপানি: 補陀洛 ফ়ুদরকু-সন্ ), যার অর্থ "উজ্জ্বলতা", হল বৌদ্ধ বোধিসত্ত্ব অবলোকিতেশ্বরের পৌরাণিক বাসস্থান, যা ভারতের দক্ষিণে সমুদ্রের তীরে।
উৎপত্তি
পর্বতটি প্রথম অবতংসক সূত্রর গণ্ডব্যূহ সূত্রর শেষ অধ্যায়ে উল্লেখ করা হয়েছে, যেখানে অধ্যায়ের নায়ক অবলোকিতেশ্বরের পরামর্শ নেওয়ার জন্য যাত্রা করে।
জাপানি পণ্ডিত শু হিকোসাকা, তার বৌদ্ধ ধর্মগ্রন্থ, প্রাচীন তামিল সাহিত্যের উৎসগুলির অধ্যয়নের ভিত্তিতে, সেইসাথে ক্ষেত্র সমীক্ষা, এই অনুমান প্রস্তাব করেছিলেন যে প্রাচীন মাউন্ট পোতলক, অবলোকিতেশ্বরের বাসস্থান। গণ্ডব্যূহ সূত্র এবং জুয়ানজাং'এর পশ্চিম অঞ্চল সম্বন্ধীয় মহা তাং নথিসমূহ হল প্রকৃত পর্বত পোতিকাই বা পোতিয়িল শহরের কাছাকাছি অবস্থিত অম্বাসমুদ্রম ভারতের তামিলনাড়ু রাজ্যের তিরুনেলভেলি জেলায়। পাহাড়টি সিঙ্গম্পট্টি জমিদার বনের মধ্যে একটি এলাকায় অবস্থিত। শু আরও বলেন যে পর্বত পোতিয়িল/পোতলক আদিকাল থেকে দক্ষিণ ভারতের মানুষের জন্য একটি পবিত্র স্থান।
সাকিব আল হাসান
খন্দকার সাকিব আল হাসান (জন্ম: ২৪ মার্চ ১৯৮৭) একজন বাংলাদেশী ক্রিকেটার এবং টেস্ট ও টি-টোয়েন্টিতে বাংলাদেশ জাতীয় ক্রিকেট দলের বর্তমান অধিনায়ক। তিনি বামহাতি মিডল অর্ডার ব্যাটসম্যান এবং বামহাতি অর্থোডক্স স্পিনার। বাংলাদেশের হয়ে খেলা সর্বশ্রেষ্ঠ ক্রিকেটার হিসেবে বিবেচিত সাকিবকে বিশ্বের অন্যতম সেরা অল-রাউন্ডার বলে গণ্য করা হয়। ১০ বছর ধরে শীর্ষ অল-রাউন্ডার এর রেকর্ডের অধিকারী সাকিব এখনো একদিনের আন্তর্জাতিক ও টেস্ট ফরম্যাটে সর্বোচ্চ র‍্যাংকিং ধরে রেখেছেন। তিনি ইএসপিএন দ্বারা বিশ্বের ৯০তম বিখ্যাত ক্রীড়াবিদ হিসেবে স্থান পেয়েছেন। ২০২২ সাল পর্যন্ত, তিনি টি২০ বিশ্বকাপে সবচেয়ে বেশি উইকেট নিয়েছেন।
২০০৬ সালের আগস্ট মাসে জিম্বাবুয়ের বিপক্ষে একদিনের আন্তর্জাতিক ম্যাচে তার অভিষেক হয়। সাকিব বাংলাদেশ ক্রীড়া শিক্ষা প্রতিষ্ঠান (বিকেএসপি)- এর একজন প্রাক্তন শিক্ষার্থী। সাকিব ২০১৫ সালের জানুয়ারিতে আইসিসির খেলোয়াড়দের র‍্যাংকিং অনুসারে টেস্ট, ওডিআই ও টি২০ প্রত্যেক ক্রিকেট সংস্করণে প্রথম ও একমাত্র ক্রিকেটার হিসেবে এক নম্বর অল-রাউন্ডার হওয়ার গৌরব অর্জন করেন। তিনি প্রথম বাংলাদেশী ক্রিকেটার হিসেবে একদিনের ক্রিকেটে ৪,০০০ করার গৌরব অর্জন করেন এবং ২০১৭ সালের ১৩ই জানুয়ারি টেস্টে সর্বোচ্চ ব্যক্তিগত রান (২১৭) সংগ্রাহক হন। তিনি টি২০তে বাংলাদেশের দ্বিতীয় ব্যাটসম্যান হিসেবে ১০০০ রান পূর্ণ করেন ৷ এছাড়া দ্বিতীয় অলরাউন্ডার হিসেবে টি২০তে ১০০০ রান ও ৫০ উইকেট লাভ করেন। ২০১৯ সালের জুনে তিনি দ্রুততম খেলোয়াড় হিসেবে মাত্র ১৯৯ ম্যাচে ৫,০০০ রান ও ২৫০ উইকেট নেওয়ার কৃতিত্ব অর্জন করেন।
সাকিব আল হাসান বিশ্বসেরা ক্রিকেট অলরাউন্ডারের মধ্যে একজন, যিনি একই সাথে দীর্ঘদিন তিন ফরমেটের (টেস্ট, ওয়ান-ডে, টি-২০) ক্রিকেটের শ্রেষ্ঠ, নাম্বার ওয়ান অলরাউন্ডার হিসাবে ছিলেন। ক্রিকেট ইতিহাসে এমন রেকর্ড শুধুমাত্র সাকিবের।
প্রারম্ভিক জীবন ও যুব ক্রিকেট
সাকিব আল হাসান ১৯৮৭ সালের ২৩শে মার্চ মাগুরায় জন্মগ্রহণ করেন। তার পিতা মাশরুর রেজা বাংলাদেশ কৃষি ব্যাংকের কর্মকর্তা এবং মাতা শিরিন শারমিন একজন গৃহিণী। তরুণ বয়সেই সাকিব খেলাপাগল ছিলেন। তার বাবা খুলনা বিভাগের হয়ে এবং এক কাজিন বাংলাদেশ জাতীয় দলের হয়ে ফুটবল খেলতেন। দৈনিক প্রথম আলোর ক্রীড়া সম্পাদক উৎপল শুভ্র'র বর্ণনা অনুসারে, "সাকিবের ক্রিকেট দক্ষতা ছিল অসাধারণ এবং গ্রাম-গ্রামান্তরে তাকে খেলার জন্য ভাড়া করে নিয়ে যাওয়া হত।" এরকমই এক ম্যাচে সাকিব এক আম্পায়ারকে অভিভূত করেছিলেন যিনি পরবর্তীতে সাকিবকে ইসলামপুর পাড়া ক্লাব (মাগুরা ক্রিকেট লীগের একটি দল) এর সাথে অনুশীলন করার সুযোগ করে দেন। সাকিব তার স্বভাবসুলভ আক্রমণাত্মক ব্যাটিং ও দ্রুতগতির বোলিং অব্যাহত রাখেন, সেই সাথে প্রথমবারের মত স্পিন বোলিং নিয়ে পরীক্ষা-নিরীক্ষা করেন ও সফল হন। ফলস্বরূপ, ইসলামপুর দলে খেলার সুযোগ পান এবং প্রথম বলেই উইকেট তুলে নেন। সত্যিকারের ক্রিকেট বল দিয়ে এটাই ছিল তার প্রথম করা বল, এর আগ পর্যন্ত তিনি টেপড টেনিস বল দিয়েই খেলতেন। তিনি বাংলাদেশ ক্রীড়া শিক্ষা প্রতিষ্ঠানে (বিকেএসপি) ছয়মাস প্রশিক্ষণ নেন এবং ২০০৪ সালে ১৭ বছর বয়সে জাতীয় লীগে খেলার জন্য খুলনা দলে নাম জমা দেন।
মাত্র পনের বছর বয়সেই সাকিব অনূর্ধ্ব​-১৯ দলে খেলার সুযোগ পান। ২০০৫ সালে অনূর্ধ্ব​-১৯ ত্রি-দেশীয় টুর্নামেন্টের ফাইনালে (অপর দুটি দেশ ছিল ইংল্যান্ড ও শ্রীলঙ্কা) মাত্র ৮৬ বলে সেঞ্চুরি করে ও তিনটি উইকেট নিয়ে দলকে জেতাতে সহায়তা করেন তিনি। ২০০৫ থেকে ২০০৬ সালের মধ্যে সাকিব অনূর্ধ্ব-১৯ দলের হয়ে ১৮টি একদিনের আন্তর্জাতিক ম্যাচ খেলেন। ৩৫.১৮ গড়ে তিনি মোট ৫৬৩ রান সংগ্রহ করেন এবং ২০.১৮ গড়ে নেন মোট ২২টি উইকেট।
অভিষেকের বছরগুলো
২০০৬ সালের জিম্বাবুয়ে সফরে সাকিব প্রথমবারের মত বাংলাদেশ জাতীয় দলে খেলার সুযোগ পান। একই ট্যুরে ওয়ানডে অভিষেক হয় ফরহাদ রেজা ও মুশফিকুর রহিমের। সাকিব ও রেজাকে তখন "দেশের সবচেয়ে সম্ভাবনাময় তরুণ প্রতিভা" হিসেবে গণ্য করা হত, সকল ডিপার্টমেন্টে যাদের দক্ষতা অসামান্য। তৎকালীন প্রধান নির্বাচক ফারুক আহমেদের বক্তব্য এ প্রসঙ্গে স্মরণযোগ্য: "তরুণদের কাছে আমাদের প্রত্যাশা অনেক। এখনই সময় তাদের আন্তর্জাতিক লেভেলে খেলার সুযোগ করে দেয়া।" একদিনের আন্তর্জাতিক খেলায় সাকিবের অভিষেক হয় ৬ই আগস্ট। তার প্রথম শিকার হন এলটন চিগুম্বুরা। ৩৯-১, এই ছিল তার সেদিনকার বোলিং ফিগার। ব্যাট হাতে তিনি ৩০ বলে ৩০ রান করে অপরাজিত থাকেন। শাহরিয়ার নাফিস সেদিন ক্যারিয়ারের প্রথম সেঞ্চুরি করে বাংলাদেশকে ম্যাচ জেতাতে ভূমিকা রাখেন। ম্যাচটি ছিল সিরিজের শেষ ম্যাচ যাতে জিম্বাবুয়ে ৩-২ ব্যবধানে জয়ী হয়। একই বছর সেপ্টেম্বর মাসে সাকিব, ফরহাদ রেজা ও মেহরাব হোসেন জুনিয়র বাংলাদেশ ক্রিকেট বোর্ডের সাথে চুক্তিবদ্ধ হন। ফলে, বোর্ডের সাথে চুক্তিবদ্ধ খেলোয়াড়ের সংখ্যা ২০ থেকে বেড়ে দাঁড়ায় ২৩ এ।
ওয়েস্ট ইন্ডিজ আয়োজিত '২০০৭ ক্রিকেট বিশ্বকাপ' এ হাবিবুল বাশারের নেতৃত্বাধীন ১৫ জনের বাংলাদেশ স্কোয়াডে ডাক পান এই তরুণ ক্রিকেটার। টুর্নামেন্টের দ্বিতীর পর্বে যেতে সক্ষম হয় এই দল এবং ৭ নম্বর টিম হিসেবে টুর্নামেন্ট শেষ করে। শক্তিশালী ভারতকে হারিয়ে দলটি বড়সড় রকমের অঘটনের জন্ম দেয়। তামিম ইকবাল, মুশফিকুর রহিম ও সাকিব - এ তিনজনের হাফ সেঞ্চুরির উপর ভর করে বাংলাদেশ সহজেই ১৯২ রানের লক্ষ্যমাত্রায় পৌঁছে যায়। টুর্নামেন্টে সাকিব ইংল্যান্ডের বিরুদ্ধে আরেকটি হাফ সেঞ্চুরি করেন। ৯ ম্যাচে তিনি ২৮.৮৫ গড়ে ২০২ রান করেন। বাংলাদেশের পক্ষে সর্বোচ্চ রান করেন মোহাম্মদ আশরাফুল (২১৬)। সাকিব ৪৩.১৪ গড়ে ৭টি উইকেটও নেন।
২০০৭-এর ডিসেম্বর মাসে বাংলাদেশ দল দুই টেস্ট ও তিন ওয়ানডে খেলতে নিউজিল্যান্ড আসে। প্রথম টেস্টে খেলার সুযোগ না পেলেও পরের টেস্টেই সাকিব এনামুল হক জুনিয়রকে রিপ্লেস করেন তার ব্যাটিং কোয়ালিটির জন্য। এটা ছিল সাকিবের চতুর্থ টেস্ট। তখন পর্যন্ত সাকিব টেস্টে উইকেটশূন্য ছিলেন। সাকিবের প্রথম টেস্ট শিকার হন নিউজিল্যান্ডের ক্রেইগ কামিং। নিউজিল্যান্ড জেতে এক ইনিংস ও ১৩৭ রানে। ওয়ানডে সিরিজেও নিউজিল্যান্ড বাংলাদেশকে হোয়াইটওয়াশ করে। তিন ম্যাচে সাকিব ১০.৩৩ গড়ে ৩১ রান করেন এবং ৪২.৩৩ গড়ে তিনটি উইকেট নেন। ২০০৮ এর ফেব্রুয়ারি-মার্চে দুই টেস্ট ও তিন ওয়ানডে খেলার জন্য দক্ষিণ আফ্রিকা, বাংলাদেশ সফরে আসে। দুটো টেস্টেই সফরকারী দল জয়লাভ করে। সাকিব ১২২ রান দিয়ে মাত্র একটি উইকেট নেন এবং ব্যাট হাতে ৭৫ রান করেন। ওয়ানডে সিরিজেও দক্ষিণ আফ্রিকা ৩-০ তে জয় পায়। এ সিরিজেই সাকিব ওয়ানডেতে ১০০০ রানের মাইলস্টোন অতিক্রম করেন। ৩৯টি ম্যাচ খেলে সাকিবের ব্যাটিং গড় তখন ৩৫.৩৭।
বিশ্বের সেরা অল-রাউন্ডার হয়ে ওঠা (২০০৮-২০০৯)
একজন অল-রাউন্ডার হওয়া সত্ত্বেও অক্টোবর,২০০৮ এর নিউজিল্যান্ডের বাংলাদেশ ট্যুরের আগ পর্যন্ত সাকিবকে বোলার নয়, ব্যাটসম্যান হিসেবেই গণ্য করা হত। টেস্টে সাত নম্বরে ব্যাটিংয়ে নামলেও ওয়ানডেতে কিন্তু প্রথম পাঁচ ব্যাটসম্যানের মধ্যেই থাকতেন তিনি। ট্যুরের আগ দিয়ে কোচ জিমি সিডন্স জানালেন, সাকিবকে স্পেশালিস্ট বোলার হিসেবেই টেস্ট সিরিজ খেলানো হবে। কোচকে হতাশ করেননি সাকিব। উদ্বোধনী টেস্টের প্রথম ইনিংসেই তিনি ৩৭ রান দিয়ে তুলে নেন ৭টি উইকেট। তখন পর্যন্ত কোন বাংলাদেশী বোলারের টেস্টে এটাই ছিল বেস্ট বোলিং ফিগার। বাংলাদেশ সিরিজ হারে ২-০ তে, কিন্তু সাকিব ১৭.৮০ গড়ে ১০টি উইকেট নিয়ে সিরিজের সর্বোচ্চ উইকেট শিকারী হন। ওয়ানডে সিরিজের প্রথম ম্যাচটিতে বাংলাদেশ জয় পায়। নিউজিল্যান্ডের বিরুদ্ধে ওয়ানডেতে এটাই ছিল বাংলাদেশের প্রথম জয়। শেষ পর্যন্ত অবশ্য স্বাগতিক দল সিরিজ হারে ২-১ এ। সাকিব ৩ ম্যাচে ৫ উইকেট তুলে নিয়ে মাশরাফি মুর্তজা (৭ উইকেট)'র পেছনে থেকে সিরিজে বাংলাদেশের দ্বিতীয় সর্বোচ্চ উইকেট শিকারী হন।
২২ জানুয়ারী, ২০০৯ সাকিব আইসিসি'র ওডিআই অল-রাউন্ডার র‌্যাঙ্কিংয়ে ১ নম্বরে উঠে আসেন। ২০১১ সালে আইপিএল এর নিলামে তাকে ৪ লাখ ২৫ হাজার ডলারের বিনিময়ে কলকাতা নাইট রাইডার্স কিনে নেয়।
সহ-অধিনায়কত্ব ও অধিনায়কত্ব (২০০৯-২০১০)
২০০৯ এর শুরুতে বাংলাদেশের টানা কয়েকটি হার এবং দীর্ঘ রানখরার কারণে আশরাফুলের অধিনায়কত্ব প্রশ্নের সম্মুখীন হয়। তখন থেকেই বিসিবি সাকিবকে জাতীয় দলের 'সম্ভাব্য কর্ণধার' হিসেবে বিবেচনা করতে শুরু করে। বিসিবি অবশ্য এতো দ্রুত সাকিবের কাঁধে অধিনায়কত্বের বোঝা চাপিয়ে দেয়ার পক্ষপাতি ছিল না। পরবর্তীতে 'টি-২০ ওয়ার্ল্ড কাপ,২০০৯' এর প্রথম পর্বেই বাংলাদেশ, আয়ারল্যান্ড ও ভারতের কাছে হেরে বিদায় নেবার ফলে আশরাফুলের অধিনায়কত্বের বিষয়টি আবার সামনে চলে আসে। জুন, ২০০৯ এর মাশরাফিকে অধিনায়কের দায়িত্ব দেয়া হয়, সাকিবকে করা হয় সহ-অধিনায়ক।
জুলাই মাসে বাংলাদেশ ওয়েস্ট-ইন্ডিজ সফরে যায়। প্রথম টেস্টেই মাশরাফি হাঁটুর ইনজুরিতে আক্রান্ত হন। খেলার শেষ দিনে তিনি মাঠেই নামতে পারেননি এবং তার জায়গায় অধিনায়কত্ব করেন সাকিব। অধিনায়কের দায়িত্ব পেয়ে সাকিব যেন নতুন রূপে জ্বলে ওঠেন। তিনি ও মাহমুদউল্লাহ বাংলাদেশের বোলিং অ্যাটাকের নেতৃত্ব দেন এবং দু'জনে মিলে মোট ১৩টি উইকেট তুলে নিয়ে দেশকে এক ঐতিহাসিক জয় এনে দেন। দেশের বাইরে এটাই ছিল বাংলাদেশের প্রথম টেস্ট জয়। ওয়েস্ট-ইন্ডিজের বিরুদ্ধে প্রথম এবং সর্বসাকুল্যে দ্বিতীয় টেস্ট বিজয়। ওয়েস্ট-ইন্ডিয়ান দলটি অবশ্য খানিকটা অনভিজ্ঞ ছিল। বেতনাদি নিয়ে তখন ওয়েস্ট ইন্ডিজ ক্রিকেট বোর্ড ও 'খেলোয়াড় সংগঠনের' মধ্যে রেষারেষি চলছিল। দলের প্রথম একাদশ এ সিরিজটি বর্জন করে এবং সম্পূর্ণ নতুন একটি দল মাঠে খেলতে নামে। সাতজন খেলোয়াড়ের টেস্ট অভিষেক হয় এই ম্যাচে। দলের নেতৃত্বে ছিলেন ফ্লয়েড রেইফার, যিনি কিনা শেষ ১০ বছরে মাত্র ৪টি টেস্ট খেলেছিলেন।
জিম্বাবুয়ে
মাশরাফি আহত অবস্থায় থাকায় সাকিবকেই আগস্ট মাসে জিম্বাবুয়ে সফরে অধিনায়ক পদে বহাল রাখা হয়। পাঁচ ম্যাচ সিরিজের দ্বিতীয় ওয়ানডেতে সাকিব মাত্র ৬৪ বলে ১০৪ রানের এক ঝড়ো ইনিংস খেলে ওয়ানডেতে বাংলাদেশের সর্বোচ্চ স্কোর গড়তে ও দলকে ২-০ তে এগিয়ে যেতে সহায়তা করেন। সাকিব সিরিজ শেষ করেন ৪২.৫০ গড়ে ১৭০ রান করে, পঞ্চম সর্বোচ্চ স্কোরার হিসেবে। ৩৯.৬৬ গড়ে নেন মোট ৬ট উইকেট। ৪-১ এ সিরিজ জয় শেষে কুঁচকির ব্যথা সারানোর জন্য সাকিব অস্ট্রেলিয়া পাড়ি জমান। ওয়েস্ট ইন্ডিজ সফর থেকেই ব্যথাটা তাকে ভোগাচ্ছিল। ব্যথাকে উপেক্ষা করেই তিনি জিম্বাবুয়ের বিরুদ্ধে বাংলাদেশকে নেতৃত্ব দেবার সিদ্ধান্ত নেন। পুরো বছর জুড়ে ধারাবাহিক পারফরম্যান্সের কারণে সাকিব আইসিসি কর্তৃক 'টেস্ট প্লেয়ার অব দ্য ইয়ার, ২০০৯' ও 'ক্রিকেটার অব দ্য ইয়ার, ২০০৯' এর জন্য মনোনীত হন। সাকিবই প্রথম বাংলাদেশী যিনি এ ধরনের ক্যাটাগরীতে মনোনয়ন পেয়েছেন।
২০০৯ এর সেপ্টেম্বরে ঘোষণা করা হয় যে, পরের মাসে জিম্বাবুয়ের বিরুদ্ধে অনুষ্ঠিতব্য ওয়ানডে সিরিজে মাশরাফি-ই বাংলাদেশকে নেতৃত্ব দেবেন এবং সাকিব আবারও সহ-অধিনায়কের ভূমিকায় অবতীর্ণ হবেন। কিন্তু মাশরাফি হাঁটুর ইনজুরি থেকে সময়মত সেরে উঠতে না পারায় সাকিবকেই অধিনায়কের দায়িত্ব দেয়া হয়। উদ্বোধনী খেলায় হারলেও সাকিবের নেতৃত্বে বাংলাদেশ ঠিকই ঘুরে দাঁড়ায় এবং ৪-১ ব্যবধানে সিরিজ জিতে নেয় নভেম্বর মাসে 'দ্য উইজডেন ক্রিকেটার্স' সাকিবকে 'বছরের সেরা টেস্ট ক্রিকেটার' ঘোষণা করে।
ইংল্যান্ড সফর ও এশিয়া কাপ
২০১০-এর ফেব্রুয়ারি-মার্চে দুই টেস্ট ও তিন ওয়ানডে খেলতে বাংলাদেশ সফরে আসে ইংল্যান্ড। সবগুলো ম্যাচেই ইংল্যান্ড জয় পায়। টেস্ট ও ওয়ানডে- দুটোতেই বাংলাদেশের সর্বোচ্চ উইকেট শিকারী ছিলেন সাকিব (টেস্টে ৯ উইকেট ও ওয়ানডেতে ৫ উইকেট)। দ্বিতীয় টেস্টের দু'ইনিংসে সাকিব যথাক্রমে ৪৯ ও ৯৬ রান করেন এবং ১২৪ রান দিয়ে নেন ৪টি উইকেট। দুটো টেস্টই শেষ দিন পর্যন্ত গড়িয়েছিল। ম্যাচের ত্‌তীয় দিনে আম্পায়ারের কিছু ভুল সিদ্ধান্ত অবশ্য যথেষ্ট বিতর্কের জন্ম দিয়েছিল। ম্যাচে দুর্ভাগ্যজনক হারের জন্য সাকিব আম্পায়ারদের পরোক্ষভাবে দোষারোপ করেন। সে বছরই মে মাসে বাংলাদেশ ইংল্যান্ড ট্যুরে যায়। এবারও বাংলাদেশ ২-০তে টেস্ট সিরিজ হারে এবং ৮টি উইকেট নিয়ে সাকিব সর্বোচ্চ উইকেট শিকারী হন। ওয়ানডে সিরিজ শুরুর আগে দিয়ে বাংলাদেশ 'এশিয়া কাপ, ২০১০' খেলার উদ্দেশ্যে শ্রীলঙ্কা যায়। তিনটি ম্যাচের প্রতিটিতেই বাংলাদেশ হারে। সাকিব ও শফিউল ৫টি করে উইকেট নিয়ে যৌথভাবে বাংলাদেশের সর্বোচ্চ উইকেট শিকারী হন।
অধিনায়ক হিসেবে সাকিব নিজেকে মানিয়ে নিতে পারছিলেন না। সেই সাথে অল-রাউন্ডার হিসেবেও নিজের সেরাটা দিতে ব্যর্থ হচ্ছিলেন। এই দ্বিবিধ জটিলতার কারণে জুলাই মাসে সাকিব অধিনায়কের পদ থেকে সরে দাঁড়ানোর সিদ্ধান্ত নেন। দলের দায়িত্ব পুনরায় মাশরাফির কাঁধে বর্তায়। ব্যাপারটাকে সিডন্স ব্যাখ্যা করেন এভাবে, "দেখুন, সাকিব বুঝেশুনেই সিদ্ধান্তটা নিয়েছে। ব্যাটিংয়ে ওর ফর্মটা খারাপ যাচ্ছিল। ওর একটু রেস্ট দরকার।" শ্রীলঙ্কা থেকে ফিরে এসে সিরিজের দ্বিতীয় ওয়ানডেতে বাংলাদেশ প্রথমবারের মত আন্তর্জাতিক ক্রিকেটে ইংল্যান্ডকে হারাতে সমর্থ হয়। বাংলাদেশ সিরিজ হারে ২-১ এ। ইংল্যান্ড সফর শেষে বাংলাদেশের আয়ারল্যান্ডের বিরুদ্ধে দুটি এবং স্কটল্যান্ড ও নেদারল্যান্ডের বিরুদ্ধে ১টি করে ওয়ানডে খেলার কথা ছিল। স্কটল্যান্ডের বিরুদ্ধে ম্যাচটি পরিত্যক্ত হয় এবং আয়ারল্যান্ড ও নেদারল্যান্ড-উভয়ের কাছেই বাংলাদেশ হারে।
জুলাই মাসে সাকিব পূর্ব-নির্ধারিত চুক্তি অনুযায়ী ইংল্যান্ডের সেকেন্ড ডিভিশন কাউন্টি দল ওরচেস্টারশায়ারে যোগ দেন। সাকিবই প্রথম বাংলাদেশী যিনি কাউন্টিতে খেলার সুযোগ পেয়েছেন। এ দলের পক্ষেই সাকিব করেন তার ফার্স্টক্লাস ক্যারিয়ারের সেরা বোলিং (৩২/৭, মিডলসেক্সের বিরুদ্ধে)। ৮টি ফার্স্টক্লাস ম্যাচ খেলে সাকিব ২৫.৫৭ গড়ে করেন ৩৬৮ রান এবং ২২.৩৭ গড়ে নেন মোট ৩৫টি উইকেট। ওরচেস্টারশায়ার প্রথম ডিভিশন লীগে উন্নীত হয় এবং সাকিবও দলের হয়ে ৫টি ওয়ানডে খেলার সুযোগ পান। দুটো অর্ধ-শতকের সাহায্যে সাকিব ৩৭.৪ গড়ে করেন ১৮৭ রান এবং ১৭.৭৭ গড়ে নেন ৯টি উইকেট।  এশিয়া কাপ ২০১২ এ বাংলাদেশ অভাবনীয় খেলে ফাইনাল খেলার যোগ্যতা অর্জন করে পাকিস্তান এর বিপক্ষে খেলার। চূড়ান্ত খেলায় বাংলাদেশ মাত্র ২ রান এ হেরে যায়। সাকিব সেখানেও সর্বোচ্চ উইকেট শিকারি হন।
নিউজিল্যান্ড ও জিম্বাবুয়ে
অক্টোবর, ২০১০ এ পাঁচ ওয়ানডে'র একটি সিরিজ খেলতে নিউজিল্যান্ড বাংলাদেশে আসে। প্রথম ম্যাচেই মাশরাফি অ্যাংকেল ইনজুরির শিকার হয়ে মাঠ ছাড়তে বাধ্য হন। ফলশ্রুতিতে সাকিব অধিনায়কের দায়িত্ব নেন। সাকিব একেবারে সামনে থেকে দলকে নেত্‌ত্ব দেন। ব্যাট হাতে করেন ৫৮রান, বল হাতে নেন ৪টি উইকেট। দল জেতে ৯ রানে। চতুর্থ ম্যাচে সাকিব আবারও শতক হাঁকান এবং তিন উইকেট নিয়ে দলের বিজয় নিশ্চিত করেন। বাংলাদেশ সিরিজ জেতে ৪-০তে। পূর্ণশক্তির কোন টেস্ট খেলুড়ে দলের বিরুদ্ধে এটাই বাংলাদেশের প্রথম সিরিজ জয়। ২১৩ রান করে সাকিব সিরিজের সর্বোচ্চ স্কোরার হন এবং ১১ উইকেট নিয়ে হন সর্বোচ্চ উইকেট শিকারী।
ডিসেম্বরে জিম্বাবুয়ে পাঁচ ম্যাচের ওয়ানডে সিরিজ খেলতে বাংলাদেশ সফরে আসে। মাশরাফি ততদিনে ইনজুরি কাটিয়ে মাঠে ফিরেছেন। এতৎসত্ত্বেও সাকিবকেই দলের অধিনায়ক পদে বহাল রাখা হয়। প্রথম ম্যাচে পরাজয়র পর প্রেস কনফারেন্সে সাকিব বলেন, "দায়িত্বটা নিতে আমি ঠিক মানসিকভাবে প্রস্তুত ছিলাম না এবং অধিনায়ক হিসেবে আমার ভূমিকা নিয়েও আমি সন্তুষ্ট না। " সিরিজের বাকি তিনটি ম্যাচেই বাংলাদেশ জয় পায়, একটি ম্যাচ বৃষ্টির কারণে পরিত্যক্ত হয়। ১৫৬ রান করে সাকিব বাংলাদেশের দ্বিতীয় সর্বোচ্চ স্কোরার হন, বল হাতে নেন ৯টি মূল্যবান উইকেট।
অধিনায়কত্ব হারানোর পরবর্তী সময় (২০১১–২০১৭)
২০১২ সালের এশিয়া কাপে দুর্দান্ত খেলার জন্য সাকিব আল হাসান ম্যান অব দ্য সিরিজ নির্বাচিত হন। এই সিরিজে বাংলাদেশ ফাইনালে উঠে এবং মাত্র ২ রানে হেরে যায়। সিরিজে সাকিব ৪ ম্যাচে ৩টি অর্ধ-শতক এবং অপর ম্যাচে ৪৯ রান করেন। এছাড়া বল হাতে ৬টি উইকেট নেন।
১০-১৪ জুন, ২০১৫ তারিখে সফরকারী ভারতের বিপক্ষে দেশীয় রেকর্ড গড়েন। নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টে তিনি ২০০৪ রান তোলেন। এরফলে দেশের মাটিতে প্রথম ব্যাটসম্যান হিসেবে দুই সহস্রাধিক রান করতে পেরেছেন তিনি। এছাড়াও ১০৩ উইকেট নিয়ে বাংলাদেশে সর্বাধিক টেস্ট উইকেট পেয়েছেন তিনি।
২০১২ সালের আইপিএলে সাকিব ক্রিকইনফো ওয়েবসাইটে সেরা অলরাউন্ডার নির্বাচিত হন, তার দল কলকাতা নাইট রাইডার্স প্রতিযোগীতায় চ্যাম্পিয়ন হয়।
টেস্ট ও টি২০ অধিনায়কত্ব (২০১৭-বর্তমান)
২০১৭ সালে মাশরাফি বিন মর্তুজার অবসরের পর সাকিব দ্বিতীয়বারের মত টি২০ দলের অধিনায়ক হিসেবে নিয়োগ পান। পরে মুশফিকুর রহিমকেও টেস্ট অধিনায়কত্ব থেকে সরিয়ে সাকিবকে পুনরায় টেস্ট দলের অধিনায়ক হিসেবে নিয়োগ দেওয়া হয়। ২০১৭-১৮ বাংলাদেশ ত্রি-দেশীয় সিরিজের প্রথম ম্যাচে জিম্বাবুয়ের বিপক্ষে বল হাতে ৩ উইকেট নিয়ে ও ব্যাট হাতে ৩৭ রান করে ম্যাচ সেরার পুরস্কার অর্জন করেন এবং তার দল ৮ উইকেটের জয় পায়। পরের ম্যাচে শ্রীলঙ্কার বিপক্ষে তিনি ব্যাট হাতে ৬৭ রান করে ও বল হাতে ৩ উইকেট নিয়ে টানা দ্বিতীয়বার ম্যাচ সেরার পুরস্কার লাভ করেন এবং তার দল ১৬৩ রানের জয় পায়। পরের ম্যাচে জিম্বাবুয়ের বিপক্ষে তিনি পুনরায় ৩ উইকেট তুলে নেন এবং তার দল ৯১ রানে জয় লাভ করে। এই সিরিজে তিনি আঙ্গুলে আঘাত পান এবং কয়েক দিনের জন্য বিশ্রামে যান। তার অনুপস্থিতিতে মাহমুদুল্লাহ রিয়াদ তার স্থলে শ্রীলঙ্কার বিপক্ষে হোম সিরিজ ও ২০১৮ নিদহাস ট্রফিতে অধিনায়কত্ব করেন। অধিনায়ক হিসেবে তার প্রথম সফর ছিল জুলাইয়ে পাকিস্তানের বিপক্ষে।
২০১৭ সালের ২৮শে আগস্ট অস্ট্রেলিয়ার বিপক্ষে ৫ উইকেট নেওয়ার মধ্য দিয়ে সাকিব ৪র্থ বোলার হিসেবে সকল টেস্ট খেলুড়ে দলের বিপক্ষে (আফগানিস্তান ও আয়ারল্যান্ড ব্যতীত, যারা এই বছরের শুরুতে টেস্ট খেলার মর্যাদা অর্জন করে) ৫ উইকেট নেওয়ার রেকর্ড গড়েন। তিনি প্রথম ইনিংসে অর্ধ-শতকও করেন। দ্বিতীয় ইনিংসে তিনি ব্যাট হাতে মাত্র ৮ রান করেন, কিন্তু বল হাতে আরও ৫ উইকেট তুলে নিয়ে তার প্রথম ১০ উইকেট পান এবং ম্যাচটি জয়লাভ করেন। যাই হোক, সিরিজ শেষে তিনি সীমিত ওভারের খেলায় মনোযোগ দেওয়ার জন্য টেস্ট থেকে বিরতি নেন।
২০১৮ সালের এপ্রিলে তিনি দশজন ক্রিকেটারের একজন ছিলেন, যাকে বাংলাদেশ ক্রিকেট বোর্ড (বিসিবি) ২০১৮ মৌসুমের জন্য কেন্দ্রীয়ভাবে চুক্তিবদ্ধ করে। এই মাসের শেষের দিকে ওয়েস্ট ইন্ডিজের বিপক্ষে ২০১৮ সালের ৩১শে মে অনুষ্ঠিতব্য একটি টি২০ খেলায় বাকি বিশ্ব একাদশ দলে তার নাম অন্তর্ভুক্ত করা হয়। কিন্তু তিনি পরবর্তী কালে ব্যক্তিগত কারণে এই দল থেকে নাম প্রত্যাহার করেন। ২৪শে মে তিনি দ্বিতীয় টি২০ খেলোয়াড় হিসেবে এই সংস্করণে ৩০০ উইকেট ও ৪০০০ রান করার কৃতিত্ব গড়েন।
২০১৮ সালের অক্টোবর তিনি ঢাকা ডায়নামাইটস দলে অন্তর্ভুক্ত হন।
২০১৮ সালের নভেম্বরে ওয়েস্ট ইন্ডিজের বিপক্ষে সিরিজে তিনি বাংলাদেশের প্রথম বোলার হিসেবে টেস্টে ২০০ উইকেট নেওয়ার রেকর্ড গড়েন। এই ম্যাচে তিনি ম্যাচের দিক থেকে দ্রুততম খেলোয়াড় হিসেবে ৩,০০০ রান ও ২০০ উইকেট নেওয়ার রেকর্ড গড়েন। ৫৪টি ম্যাচ খেলে তিনি এই রেকর্ড গড়েন।
টেস্ট ও টি২০ অধিনায়কত্বের নতুন যুগ (২০১৭-২০১৯)
সাকিব ১৮ সেপ্টেম্বর ২০১৭ সালে এমসিসি ওয়ার্ল্ড ক্রিকেট কমিটির সদস্য মনোনিত হন। মেরিলবোন ক্রিকেট ক্লাব (সংক্ষেপে এমসিসি) ২০০৬ সালে প্রতিষ্ঠিত হয়। ক্রিকেট খেলার যাবতীয় নিয়ম কানুন ও নানা পরিবর্তনসহ খেলার ভালো-মন্দ নিয়ে আইসিসিকে সুপারিশ করে এ কমিটি। এতে বিশ্বের বর্তমান ও সাবেক অভিজ্ঞ ক্রিকেটার এবং আম্পায়াররা সদস্য মনোনিত হন।  ক্রিকেটের প্রাসঙ্গিক বেশিরভাগ আলোচনা ও সুপারিশ করে এমসিসি। কমিটির সভা অনুমোদন করে আইসিসি।
ক্রিকেট বিশ্বকাপ, ২০১৯
২০১৯ সালের এপ্রিলে সাকিব ২০১৯ ক্রিকেট বিশ্বকাপের জন্য বাংলাদেশ দলের সহ-অধিনায়ক হিসেবে অন্তর্ভুক্ত হন। বিশ্বকাপের বাংলাদেশের উদ্বোধনী ম্যাচে দক্ষিণ আফ্রিকার বিপক্ষে প্রথম ইনিংসে তিনি ও মুশফিকুর রহিম তৃতীয় উইকেটে ১৪২ রানের জুটি গড়েন, যা বিশ্বকাপের বাংলাদেশের পক্ষে যে কোন উইকেটে সর্বোচ্চ রানের জুটি। বাংলাদেশ দল ৫০ ওভারে ৩৩০/৬ রান সংগ্রহ করে, যা একদিনের আন্তর্জাতিকে সর্বোচ্চ রান সংগ্রহ। দ্বিতীয় ইনিংসে তিনি এইডেন মার্করামের উইকেট তুলে নেন, যা তার একদিনের আন্তর্জাতিকে তার ২৫০তম উইকেট, এবং তিনি ম্যাচের সংখ্যার দিক থেকে মাত্র ১৯৯ ম্যাচ খেলে ২৫০ উইকেট নেওয়া ও ৫,০০০ রান করা দ্রুততম ক্রিকেটার হয়ে ওঠেন। বাংলাদেশ ২১ রানে ম্যাচটি জিতে এবং সাকিব ম্যাচ সেরা ঘোষিত হন। এছাড়া এই ম্যাচে তিনি প্রথম ক্রিকেটার হিসেবে ২০০৭ থেকে টানা চার বিশ্বকাপে নিজ দলের উদ্বোধনী ম্যাচে অর্ধ-শতক করার রেকর্ড গড়েন।
এই আসরে বাংলাদেশের পরের ম্যাচে সাকিব নিউজিল্যান্ডের বিপক্ষে তার ব্যক্তিগত ২০০তম আন্তর্জাতিক ম্যাচ খেলেন। প্রথম ইনিংসে ব্যাট করে তিনি এই আসরে টানা দ্বিতীয় অর্ধ-শতক করেন এবং দ্বিতীয় ইনিংসে ২টি উইকেট তুলে নেন। ৮ই জুন তিনি ইংল্যান্ডের বিপক্ষে বিশ্বকাপে তার প্রথম এবং বাংলাদেশের দ্বিতীয় ব্যাটসম্যান হিসেবে শতক তুলে নেন। ১৭ই জুন ওয়েস্ট ইন্ডিজের বিপক্ষে তিনি দলকে জেতানো শতক তুলে নেন এবং ম্যাচ সেরা হন। এই ম্যাচে তিনি বাংলাদেশের দ্বিতীয় ব্যাটসম্যান হিসেবে ৬,০০০ রান পূর্ণ করেন।
২৪শে জুন আফগানিস্তানের বিপক্ষে ম্যাচে তিনি ম্যাচ সেরা নির্বাচিত হন। তিনি প্রথম বাংলাদেশী হিসেবে বিশ্বকাপে ১,০০০ রান করার কৃতিত্ব গড়েন এবং প্রথম বাংলাদেশী হিসেবে বিশ্বকাপে ৫ উইকেট শিকার করেন। এছাড়া তিনি যুবরাজ সিঙের পর দ্বিতীয় খেলোয়াড় হিসেবে বিশ্বকাপে ১ ম্যাচে অর্ধশত রান ও ৫ উইকেট শিকারের অধিকারী হন। ২রা জুলাই ভারতের বিপক্ষে তিনি প্রথম ক্রিকেটার হিসেবে বিশ্বকাপের এক আসরে ৫০০ রান ও ১০০ উইকেট শিকারের রেকর্ড গড়েন। ৫ই জুলাই পাকিস্তানের বিপক্ষে অর্ধশত রান করেন এবং বাংলাদেশের পক্ষে আট ম্যাচে ৬০৬ রান নিয়ে সর্বোচ্চ রান সংগ্রাহক হিসেবে বিশ্বকাপ সমাপ্ত করেন।
আইসিসি প্লেয়ার অব দ্যা মান্থ জুলাই
২০২১ সালের ৪ই আগস্টে আইসিসি ঘোষণা করে যে সাকিব, মিচেল মার্শ এবং হেইডেন ওয়ালশ জুনিয়র ২০২১ সালের জুলাই মাসের 'প্লেয়ার অব দ্য মান্থ' পুরস্কারের জন্য মনোনীত হয়েছেন।